Nyílt levél

Az alulírott iskolafenntartó egyházak nevében tiltakozunk a kormány 2005. évi költségvetési törvényjavaslatának azon pontjai ellen, amelyek – a költségvetés mellett a közoktatási és egyház-finanszírozási törvényt is módosítva – a kistelepülések iskoláinak, megkülönböztetett módon pedig az egyházi iskolák működésének ellehetetlenülését eredményezik.

A költségvetés tervezetének előkészítése folyamán a kormányzat semmiféle egyeztetést nem kezdeményezett. A törvényjavaslat benyújtását követően is mindössze annyi történt, hogy három alkalommal a Pénzügyminisztérium és az Oktatási Minisztérium képviselői tájékoztatták az egyházi iskolafenntartókat.

Ezúton tiltakozunk az ellen, hogy az illetékes minisztériumok – akár költségvetési, akár politikai megfontolásból – nem mutatnak készséget az érdemi egyeztetésre.

Egyben kérjük az egyházi iskolákban tanulók szüleit és az ott dolgozókat, hogy a maguk részéről tegyenek meg mindent a helyi kormánypárti parlamenti képviselőknél azért, hogy támogassák az ellenzék által az Országgyűlésnek benyújtott módosító indítványokat.

Dr. Veres András püspök s.k.	Dr. Bölcskei Gusztáv püspök s.k.

az MKPK titkára	a Magyarországi Református Egyház

Zsinatának lelkészi elnöke

D. Szebik Imre elnök-püspök s.k.	Simonfalvi Lajos oktatásügyi

Magyarországi Evangélikus Egyház	szakreferens s.k.

Evangéliumi Pünkösdi Közösség vezetője

Mészáros Kálmán elnök s.k.	Majoros Kende lelkész s.k.

Magyarországi Baptista Egyház	Magyarországi Biblia Szól Egyház

vezetője

Jon A. Palmer főpásztor s.k.

Keresztény Család Gyülekezet vezetője

Budapest, 2004. november 4.

Azonnal publikálható!

Tiltakozó levél

Emma

2004-11-04T16:18:00

Bernadett